1972 בברית המועצות

1972 בברית המועצות הייתה שנה בה נחגגה השנה ה-55 למהפכת אוקטובר. ראש הממשלה - אלכסיי קוסיגין. יושב ראש הסובייט העליון של ברית המועצות - ניקולאי פודגורני. המזכיר הכללי של המפלגה הקומוניסטית של ברית המועצות - ליאוניד ברז'נייב. 5 בינואר – משפט של דיסידנט ידוע ולדימיר בוקובסקי. הוא נשפט ל-2 שנות מעצר, 5 שנות עבודה במחנה עבודה ו-5 שנות גלות. 7 בפברואר – מטוס טופולב Tu-154 נכנס לשירות מסחרי בקווי של ארופלוט. 21 בפברואר – הגשושית הסובייטית לונה 20 נחתה על הירח. 24 בפברואר – שרפה בצוללת גרעינית. 28 מחברי הצוות נהרגו. הצוללת עצמה שוקמה והוחזרה לשירות. 14 באפריל – שיגור גשושית לונה 21. חלק של הגשושית חזר לכדור הארץ עם דגימות של חומר שנלקח מהירח. 10 במרץ – בעקבות פיצוץ במפעל לייצור מקלטי רדיו במינסק נהרגו מעל ל-100 עובדים ומעל ל-140 נפצעו. סיבת הפיצוץ - טעויות בתכנון מערכת האוורור. 9 באפריל – חתימת הסכם ידידות ושיתוף פעולה בין ברית המועצות לעיראק. 10 באפריל – חתימת אמנה בינלאומית בדבר איסור נשק ביולוגי. 14 במאי – אזרח ממוצא ליטאי הצית את עצמו בכיכר האדומה. בעקבות כך החלו מהומות בקובנו שנמשכו מספר ימים. כדי לא לתת להפגנות ביטוי פוליטי, כל העצורים הואשמו בהפרות סדר ציבורי וחלקם נשפטו לתקופות מאסר עד שנתיים. 16 במאי – תאונה אווירית של מטוס AN-24 שנפל על גן ילדים וכתוצאה מכך נהרגו 34 אנשים מהם 23 ילדים. 18 במאי – תאונה אווירית באזור חרקוב. כל 122 נוסעי המטוס נהרגו. כתוצאה מחקר התאונה, טיסות של מטוס AN-10 הופסקו כליל. 24 במאי – סיכום על הכנת טיסה משותפת של ברית המועצות וארצות הברית לחלל. הטיסה התרחשה בשנת 1975. 25 במאי – ראש המפלגה באוקראינה פיוטר שלסט הודח מתפקידו עקב האשמות בכך שהוא לא לחם מספיק נגד הלאומנות המקומית. לתפקיד מונה ולדימיר שצ'רביצקי. 26 במאי – חתימת הסכם על המגבלות בייצור נשק אסטרטגי עם ארצות הברית. 26 במאי – תחילת ביקור של ריצ'רד ניקסון במוסקבה. 4 ביוני – גירוש של המשורר יוסף ברודסקי מברית המועצות. 5 ביוני – ביקור של יוסיפ ברוז טיטו, מנהיג יוגוסלביה בברית המועצות. 28 ביוני – קבלת צו של הסובייט העליון על החמרת מאבק נגד שתיית יתר. 9 ביולי – ניסיון לכיבוי שרפה בקידוח של גז באמצעות פיצוץ גרעיני מבוקר. הניסיון לא הצליח והכיבוי בוצע באמצעים רגילים. 18 ביולי – גירוש מומחים סובייטים ממצרים. 19 באוגוסט – קבלת החלטה על העלאת משכורות של מורים, רופאים ועובדי גני הילדים. 31 באוגוסט – תאונה אווירית של מטוס איליושין Il-18 ליד מגניטוגורסק. 101 אנשים נהרגו. 1 בספטמבר – רוברט פישר זכה בתואר אלוף העולם בשחמט. בכך הסתיימה תקופה של מעל 30 שנים שבהן שחמטאים סובייטים זכו בתואר. ההנהגה הסובייטית קיבלה את האירוע כהפסד פוליטי קשה. 2 בספטמבר – תחילת סדרת משחקי הוקי קרח בין הנבחרת של ברית המועצות לבין נבחרת קנדה שכוללת את מיטב השחקנים. אף על פי שהקנדים היו בטוחים בניצחון מוחץ, בסופו של דבר הם הצליחו לנצח בדוחק רב - הגול שהבטיח את הניצחון בסדרה הובקע בשניות האחרונות של המשחק האחרון בסדרה. 8 בספטמבר – הפעלת מערכת אספקת מים במחוז סרטוב. פרויקט זה היה בין החשובים בתוכנית החומש ה-9. 30 בספטמבר – סיום בניית קו צינור גז להונגריה. 1 באוקטובר – תאונה אווירית של מטוס איליושין Il-18 ליד סוצ'י. 108 אנשים נהרגו. 13 באוקטובר – בניסיון נחיתה בנמל התעופה שרמטייבו במוסקבה התרסק מטוס איליושין Il-62 עם 174 נוסעים. 18 באוקטובר – סיום שיחות על הסדרת התשלומים עבור סיוע אמריקאי שברית המועצות קיבלה במהלך מלחמת העולם השנייה וחתימת הסכמים מסחריים נוספים. 3 בנובמבר – ביטול הגבלות על קבוצות אזרחים להתגורר במקומות ספציפיים. 17 בנובמבר – טיסה ראשונה של מטוס מיג-27. 17 בדצמבר – יסוד עיטור "מסדר ידידות העמים". 28 בדצמבר – חנינה כללית לקראת יובל ה-50 של ברית המועצות. בשנת 1969 הממשל הסובייטי חידש באופן מוגבל מתן אשרות יציאה ליהודי ברית המועצות. בתקופה של עשור כ-200 אלף יהודים עזבו את המדינה. במהלך הקיץ הייתה תקופת יובש במרכז רוסיה. בעקבות העדר גשמים ממושך החלו שרפות בשטחים נרחבים. בכיבוי השרפות השתתפו כ-360 אלף אנשים מהם מעל 100 אלף חיילים. השרפות נמשכו כחודשיים והכיבוי הסתיים רק ב-10 בספטמבר. נהרגו כ-104 אנשים ומספר כפרים נשרפו כליל. בנוסף לכך המשטר הסובייטי נאלץ לבצע קניות גדולות של דגנים בארצות הברית ובקנדה. במהלך ינואר -מאי נעצרו כ-200 דיסידנטים באוקראינה. בהיותו בביקור בארצות הברית מואלרי צ'לידזה, פיזיקאי ודיסידנט נשללה אזרחות ברית המועצות. בעיר שבצ'נקו (בקזחסטן של היום) הופעלה תחנת כוח גרעינית שנתנה אנרגיה למתקן התפלת מים. שלושה פיצוצים אירעו בגאורגיה: במטה המחוזי של המפלגה בסוחומי (אדם אחד נהרג), בשדרות רוסטאוולי סמוך לבניין הממשלה בטביליסי ובכיכר העיר כותאיסי, מארגן הפיצוצים: ולדימיר ז'באניה נעצר והוצא להורג. השנה החלה הקרנת סרט "הזריחות כאן שקטות" (А зори здесь тихие) שהיה הסרט בין הנצפים ביותר בברית המועצות. בשנה הראשונה של ההקרנה ראו אותו 66.0 מיליון צופים. החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו: סרט השנה: "הזריחות כאן שקטות" (של סטניסלב רוסטוצקי) שחקן השנה: קיריל לברוב שחקנית השנה: נונה מורדיוקובה מקבלי פרס לנין: איוואן מלז' - עבור סדרת ספרים מריאטה שגיניאן - עבור סדרת ספרים על ולדימיר לנין אגניה ברטו - עבור סדרת שירי ילדים יורי בונדארב וצוותו עבור התסריט לסדרת הסרטים "אוסבובוז'דניה" דמיטרי קבלבסקי - עבור אופרה יבגני סבטלנוב - עבור סדרת הופעות ניקולאי טומסקי - עבור פסל בברלין בוריס מזנצב וצוותו עבור אנדרטה בעיר הולדותו של לנין. 11 בינואר – אנדריי מלחוב, מנחה טלוויזיה 11 בינואר – קונסטנטין חבנסקי, שחקן רוסי 31 בינואר – מאטוויי זכארוב, מרשל ברית המועצות (נולד ב-1898) 9 בפברואר – ניקולאי קרילוב, מרשל ברית המועצות (נולד ב-1903) 12 במרץ – ואסילי פסנקוב, אסטרונום סובייטי (נולד ב-1889) 14 במאי – אלכסנדר קורנייצ'וק, מחזאי סובייטי ממוצא אוקראיני (נולד ב-1905) 3 ביולי – ואדים סיניאבסקי מנחה טלוויזיה סובייטי (נולד ב-1907) 17 באוגוסט – אלכסנדר ומפילוב, מחזאי סובייטי (נולד ב-1948) 22 בספטמבר – בוריס ליבנוב, שחקן סובייטי (נולד ב-1904) 5 באוקטובר – איוואן יפרמוב - סופר וגאולוג סובייטי (נולד ב-1896) 26 באוקטובר – איגור סיקורסקי - מהנדס תעופה ממוצא רוסי (נולד ב-1889) 23 בדצמבר – אנדריי טופולב - מתכנן מטוסים סובייטי (נולד ב-1888)